

Tisztelt Közgyűlés!

***Eger Megyei Jogú Város Alapokmányáról szóló 28/2011.(VI.30.) önkormányzati rendelet 33.§ (2) bekezdése szerint:***

*„A Közgyűlés polgármesteri, vagy képviselői javaslatra érdemi koordinációt, speciális szakértelmet igénylő, egyértelműen meghatározott önkormányzati feladatkör ellátására, felügyeletére, a képviselők közül* ***tanácsnokot*** *választhat, aki felügyeli a Közgyűlés által meghatározott önkormányzati feladatok ellátását, feladatokat részére közvetlenül a közgyűlés határoz meg, és azok teljesítéséről minden, feladatterv szerinti rendes közgyűlésen előterjesztés formájában köteles beszámolni.”*

Önkormányzati tanácsnokként március hónapban az eddigiekhez hasonlóan szinte napi kapcsolatot tartottam az intézmények vezetőivel.

Elindult 2 db saját orvosi rendelő (Pacsirta út, Mindszenti Gedeon út) tervezési munkái, ez után indulhat a Pacsirta úti gyermekorvosi rendelő kialakítása is. A Mindszenti Gedeon úti rendelő előkészítése folyamatban van.

Örömmel tájékoztatom a Tisztelt Közgyűlést, Hogy a Berva Völgyi Idősek Otthonában átadásra került a 400 adagos főzőkonyha. Április 03-ától folyamatosan fejlesztve megindul a főzés is. A konyha teljes kapacitása ellátja az ESZSZI teljes étkezés szolgáltatási igényét.

Folyamatosan részt veszek az óvónői lakások átalakításának szervezésében, mely ütemterv szerint halad. Az EKVI folyamatosan végzi az építőmesteri és a szakipari munkálatokat. A munkák befejezése előre láthatólag május hónapban befejezésre kerül.

 Folyamatosan foglalkozom további lakások kialakításának lehetőségével.

 A fogorvosi rendelők felújítása alkalmával nem minden rendelő lett felújítva, így a régi berendezések folyamatosan meghibásodnak. Javaslatomra a 2023-as költségvetésben fedezet biztosítására került sor. Megtörtént a fogorvosi rendelők állapotfelmérése a Klapka utcai rendelőkben, mely alapján a költségszámítást végeztünk, megtörtént az eszközbeszerzésre vonatkozó szerződéskötés is. Így rövid időn belül az eszközök telepítése is megtörténik, mely hosszabb távon biztosítja a zavartalan betegellátást.

 Javaslatomra a 2023-as költségvetésben elkülönítésre került 400.000 Ft EPIPEN JUNIOR injekció beszerzésére. Jelenleg az injekció beszerzése folyamatban van mely rövid időn belül az intézményekben lesz.

A rezsiár robbanás következtében intézményeink energia megtakarításának feltérképezése, elősegítése az egyik legfontosabb feladat. Ennek érdekében rendszeres személyes egyeztetéseket tartok a vezetőkkel, és közösen teszünk javaslatokat. Jelenleg egy energiahatékonysági program megvalósítása zajlik. Ennek eredményeként elindult és jelenleg is zajlik a LED-esítési program. A program folyamán valamennyi óvodában, bölcsödében, és az ESZSZI telephelyein, a Városháza épületében ill. két telephelyén mindösszesen 7.514 db fényforrás cserréje történik meg. Eredménye mint egy 25%-os világításcélú villamosenergia megtakarítás. A fényforrások cserélyét az EKVI munkatársai végzik, viszont vannak gazdasági társaságok is akik felajánlás keretében besegítenek a munkába. Jól haladnak a munkák, folyamatosan és ütemezetten végzik a szakemberek. Eddig megvalósult a LED-esítés : Ney Ferenc óvoda, Epreskerti óvoda, Nagyváradi úti óvoda, Remenyik óvoda illetve a Városháza egy része. Folyamatban van a Kertész 38. óvoda , Joó János óvoda. A program a terveknek megfelelően ütemezetten halad előre.

Elindult a gyermek-étkeztetés ki nem fizetett számláinak behajtása, melyet a Gyermekjóléti és Bölcsődei Igazgatóság bevonásával végzünk, és negyed éves jelentések alapján folytatjuk a munkát. Az első tapasztalatok azt mutatják, hogy ha kismértékben is de van eredménye a munkának. Azt gondolom a következetes felügyelet további eredményeket fog hozni. A hatékonyság érdekében felvettük a kapcsolatot az Egri Tankerületi Központ Tankerületi Tanácsával is.

Eger 2023. március 27..

 Földvári Győző

 önkormányzati tanácsnok

**Határozati javaslat:**

A Közgyűlés elfogadja EMJV Intézményi Ügyeit Felügyelő Önkormányzat Tanácsnok beszámolóját.

**Felelős:** Földvári Győző

**Határidő: azonnal**